Peter Roepstorff
Peter Roepstorff er en dansk molekylærbiolog, der blev uddannet som cand.polyt. i kemi ved Danmarks Tekniske Universitet (DTU) i 1966. Fra 1995 var han professor ved Syddansk Universitet.
Peter Roepstorff har især beskæftiget sig med proteinmassespektrometri og global biodiversitet ved karakterisering af peptider og proteiner fra organismer uden kendt genomsekvens. Han deltog i Galathea 3-ekspeditionen 2006-2007.
I 2004 modtog han Novo Nordisk Prisen sammen med Matthias Mann. Han blev udnævnt til æresdoktor ved DTU i 2008.